Public procurement notice: Prior Information Notice Without Call For Competition
Published: 2020-12-11
Buyer: Valtiovarainministeriö
Country: FI
Contract type: Services
CPV classification: 72200000 | 72250000: System and support services | 72253100: System support services | 72600000

Technical requirements: Valtiovarainministeriön hankinnan kohteena on kehys- ja budjettitietojärjestelmän (Buketti) ylläpito vuosille 2022—2023 sekä optiovuosille 2024 ja 2025—2026.
Valtiovarainministeriön hankinnan kohteena on kehys- ja budjettitietojärjestelmän (Buketti) tuki- ja ylläpitopalvelu vuosille 2022—2023 sekä optiovuosille 2024 ja 2025—2026.
Buketti on valtiovarainministeriön budjettiosaston omistama valtioneuvostotason sisäinen järjestelmä, jolla laaditaan julkisen talouden suunnitelmat ml. valtiotalouden kehyspäätökset, valtion talousarvio- ja lisätalousarvioesitykset sekä niiden täydennysesitykset liiteaineistoineen. Lisäksi järjestelmällä tuotetaan valtiovarainvaliokunnan talousarvio- ja lisätalousarviomietintöjen sekä eduskunnan talousarvio- ja lisätalousarviokirjelmien osia. Järjestelmän käyttäjinä ovat kaikki ministeriöt, valtiovarainministeriöstä erityisesti budjettiosasto sekä kansantalousosasto, vero-osasto, valtionhallinnon kehittämisosasto ja julkisen hallinnon tieto- ja viestintätekninen osasto, valtioneuvoston käännös- ja kielipalvelut, eduskunnan valtionvarainvaliokunnan käyttäjät sekä eduskunnan ruotsin kielen toimiston käyttäjät.
Buketti on selainpohjainen, pääosin räätälöity järjestelmä, mutta se sisältää myös tiettyjä valmisohjelmistoja, joita ovat xml-tekstieditori, INDOX rakenteisen tiedon hallintajärjestelmä, AntennaHouse XSL Formatter pdf-tulosteiden tuottamiseen Buketista ja budjetti.vm.fi-palvelusta sekä FrameMaker 2017 (taitto). Räätälöityjen osioiden toteuttamisessa on käytetty Java-teknologiaa.
Buketissa on käytössä integraatiot asiakirjojen sähköiseen arkistointiin sekä talous- ja lisätalousarvioesitysten julkaisemiseen budjetti.vm.fi-sivustolle, joka on osa ylläpidettävää kokonaisuutta ja sisältää myös teknologiakomponentteja. Lisäksi tietoja siirretään myös siirtotiedostojen avulla.
Teknisestä alustasta vastaa valtioneuvoston hallintoyksikkö VNHY/VNK. Palvelimet sijaitsevat valtioneuvoston ja Valtion tieto- ja viestintätekniikkakeskus Valtorin konesaleissa. Käyttöpalveluita, tietoliikenneyhteyksiä sekä teknistä ympäristöä hoitaa Valtori. Käytössä on myös testi-/koulutusympäristö.
Tavoitteena on taata Buketin ja sen ylläpitopalvelun häiriötön toiminta, mahdollisesti tarvittavat järjestelmän päivitys-, korjaus- ja/tai muutostyöt sekä toimintavarmat ja kustannustehokkaat palvelut.
Ylläpitopalvelu koostuu mm. sovellusylläpidosta, asiantuntijatuesta ja osaamisen hallinnasta. Sovellusylläpito sisältää mm. asiakasyhteistyön, palvelun toimivuuden varmistamisen ja konfiguraationhallinnan sekä järjestelmän kunnossapitotehtävien toteuttamisen ja hallinnan. Ylläpitäjän tulee vastata asiantuntijatuesta sekä varmistaa asiantuntijoidensa osaaminen sekä palvelun teknologianäkökulmasta että järjestelmän substanssiosaamisen näkökulmasta.
Valtiovarainministeriö tulee käynnistämään kehys- ja budjettitietojärjestelmän ylläpitoa koskevan hankinnan alkuvuoden 2021 aikana.
Kiinnostuneita toimittajia pyydetään ilmoittautumaan viimeistään 4.1.2021 täyttämällä yhteystiedot oheiselle lomakkeelle: https://bit.ly/2vyErQF
Tällä ilmoituksella ei pyydetä tarjouksia. Tietopyyntöön vastaaminen tai vastaamatta jättäminen ei estä mahdolliseen tarjouskilpailuun osallistumista.
Tietopyyntö ei velvoita hankintayksikköä toteuttamaan varsinaista tarjouskilpailua. Hansel Oy toimii kilpailutuksessa konsultoivassa roolissa.